《酒泉子》
五代·毛熙震

闲卧绣帏，慵想万般情宠。锦檀偏，翘股重，翠云欹¤

暮天屏上春山碧，映香烟雾隔。蕙兰心，魂梦役，敛蛾眉。

钿匣舞鸾，隐映艳红修碧。月梳斜，云鬓腻，粉香寒¤

晓花微敛轻呵展，袅钗金燕软。日初升，帘半卷，对妆残。

作者简介：[约公元九四七年前后在世]字不详，蜀人。生卒年均不详，约后晋高祖天福中前后在世。曾为后蜀秘书监。熙震善为词，今存二十九首，（见《唐五代词》）辞多华丽。